|  |  |  |
| --- | --- | --- |
| Prvi.jpg | | 24. VII 2017. Број **202/17** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јул 2017.** |

**Просјечна нето плата у јуну 828 КМ**

**Највиша просјечна нето плата у подручју *Финансијске дјелатности и дјелатности осигурања* 1 300 КМ, а најнижа у подручју *Грађевинарство* 543 КМ**

Просјечна мјесечна нето платазапослених у Републици Српској,исплаћена у јуну 2017. године износила је828 КМ, а просјечна мјесечна бруто плата 1 326 КМ.

У односу на мај 2017. године, просјечна нето плата исплаћена у јуну 2017. реално је мања за 0,7%.

Посматрано по подручјима, у јуну 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 300 КМ. Са друге стране, најнижа просјечна нето плата у јуну 2017. године исплаћена је у подручју *Грађевинарство* 543 КМ.

У јуну 2017. године, у односу на мај 2017, номинални раст нето плате забиљежен је у подручјима *Пољопривреда, шумарство и риболов* 1,7%, *Снабдијевање водом; канализација, управљање отпадом и дјелатности санације (ремедијације) животне средине* 1,4% и *Прерађивачка индустрија* 1,3%.

Смањење плате, у номиналном износу, забиљежено је у подручјима *Вађење руда и камена* 6,6%, *Информације и комуникације* 2,3% и *Дјелатности здравствене заштите и социјалног рада* 1,8%.

км



Графикон 1. Просјечнe нето платe запослених по мјесецима

**Мјесечна инфлација у јуну 2017. године -0,4%**

**Годишња инфлација (VI 2017/ VI 2016) 0,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2017. године у односу на претходни мјесец, у просјеку су ниже за 0,4%, док су на годишњем нивоу, у просјеку више за 0,4%.

Од 12 главних одјељака производа и услуга, више цијене забиљежене су у пет, ниже цијене у четири, док су цијене у три одјељка, у просјеку остале непромијењене.

Највећи раст цијена у јуну забиљежен је у одјељку *Остала добра и услуге* (0,3%) усљед завршетка периода акцијских цијена и нових набавки у групи производи за одржавање личне хигијене од 1,0%, затим у одјељку *Алкохолна пића и дуван* (0,2%) усљед виших цијена у групи дуван од 0,3%, те у одјељку *Рекреација и Култура* (0,2%) усљед виших сезонских цијена у групи путни аранжмани од 7,2%. Више цијене у јунузабиљежене су још у одјељцима *Намјештај и покућство* (0,1%) и *Ресторани и хотели* (0,1%).

У одјељцима *Здравство, Комуникације* и *Образовање* цијене су, у просјеку остале непромијењене.

Највећи пад цијена у јуну забиљежен је у одјељку *Одјећа и обућа* (2,4%) усљед сезонских снижења цијена одјеће од 2,2% и обуће од 3,2%, затим у одјељку *Превоз* (1,0%) усљед корекција набавних цијена горива и мазива, те у одјељку *Храна и безалкохолна пића* (0,8%) усљед нижих сезонских цијена у групи поврће од 11,2% и акцијских цијена у групама шећер и други кондиторски поризводи од 1,0%, безалкохолна пића од 0,8%, уља у масноће од 0,5% и млијеко и млијечни производи од 0,4%. Ниже цијене у јуну забиљежене су још уодјељку *Становање* (0,1%).

Графикон 2. Мјесечна и годишња инфлација

**Календарски прилагођена индустријска производња (VI 2017/VI 2016.) већа 8,1%**

**Десезонирана индустријска производња (VI 2017/V 2017.) већа 8,3%**

**Број запослених у индустрији (VI 2017/ VI 2016.) већи 5,0%**

**Календарски прилагођена индустријска производња** у јуну 2017. године у поређењу са истим мјесецом 2016. године већа је за 8,1%. У истом периоду у подручју *Вађења руда и камена* остварен јераст од 19,1%, у подручју *Прерађивачка индустрија* забиљежен је раст од 9,8%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,9%. Посматрано према главним индустријским групама по основу економске намјене производа, производња енергије у јуну 2017. године у поређењу са јуном 2016. већа је за 18,5%, капиталних производа за 6,8% интермедијарних производа за 1,3% и трајних производа за широку потрошњу за 0,7%, док је производња нетрајних производа за широку потрошњу мања за 2,4%.

**Десезонирана индустријска производња** у јуну 2017. године у поређењу са мајем 2017. године већа је за 8,3%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од 19,7%, у подручју *Прерађивачка индустрија* раст од 8,3% и у подручју *Вађења руда и камена* раст од 7,8%. Посматрано према главним индустријским групама по основу економске намјене производа, производња енергије у јуну 2017. године у поређењу са мајем 2017. већа је за 68,6%, трајних производа за широку потрошњу за 0,8%, док је производња интермедијарних производа мања за 5,5%, нетрајних производа за широку потрошњу за 8,7% и капиталних производа за 10,8%.

**Број запослених у индустрији** у јуну 2017. године у односу на исти мјесец прошле године већи је за 5,0%, у односу на просјечан мјесечни број запослених у 2016. години за 4,3% и у односу на мај 2017. године за 0,8%. Број запослених у индустрији у периоду јануар – јун 2017. године, у односу на исти период прошле године, већи је за 4,1%. У истом периоду у подручју *Прерађивачка индустрија* остварен је раст од 4,3%, у подручју *Вађења руда и камена* растод 3,9% и у подручју *Производња и снабдијевање електричном енергијом, гасом, паром и климатизацији* раст од 3,1%.

Графикон 3. Индекси индустријске производње, јун 2013 – јун 2017. (∅2010=100)

**Покривеност увоза извозом (у периоду I-VI 2017.) 70,4%**

У јуну 2017. године остварен је извоз у вриједности од 294 милионa КМ и увоз у вриједности од 473 милиона КМ.

У оквиру укупно остварене робне размјене Републике Српске са иностранством у јуну ове године, проценат покривености увоза извозом износио је 62,2%. Проценат покривености увоза извозом за период јануар - јун 2017. године износио је 70,4%.

У периоду јануар - јун 2017. остварен је извоз у вриједности од милијарду и 633 милиона КМ, што је за 21,3% више у односу на исти период претходне године. Увоз је, у истом периоду, износио двије милијарде 318 милиона КМ, што је за 12,4% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - јун 2017. године, највише се извозило у Италију и то у вриједности од 270 милиона КМ, односно 16,6%, те у Хрватску 204 милиона КМ, односно 12,5% од укупно оствареног извоза. У истом периоду, највише се увозило из Србије и то у вриједности од 396 милионa КМ, односно 17,1% и из Русије, у вриједности од 293 милиона КМ, односно 12,6% од укупно оствареног увоза.

Посматрано по групама производа, у периоду јануар - јун 2017. године, највеће учешће у извозу остварује електрична енергија са 109 милиона КМ, што износи 6,7% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 271 милион КМ, што износи 11,7% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |